Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για τη θέσπιση αυτόνομων και μεταβατικών μέτρων σχετικά με την εισαγωγή ορισμένων μεταποιημένων γεωργικών προϊόντων καταγωγής Βουλγαρίας και την εξαγωγή ορισμένων μεταποιημένων γεωργικών προϊόντων στη Βουλγαρία

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Τον Οκτώβριο 2002, στο πλαίσιο της γενικής διαδικασίας προσχώρησης και των ευρωπαϊκών συμφωνιών, οι κατευθυντήριες γραμμές του Συμβουλίου εξουσιοδότησαν την Επιτροπή να αρχίσει διαπραγματεύσεις με τις συνδεδεμένες ΧΚΑΕ, με σκοπό τη βελτίωση των εμπορικών διακανονισμών για τα μεταποιημένα γεωργικά προϊόντα.

Οι διαπραγματεύσεις με τη Δημοκρατία της Βουλγαρίας ξεκίνησαν τον Δεκέμβριο 2002 και ολοκληρώθηκαν τον Φεβρουάριο 2004. Η έναρξη ισχύος των νέων εμπορικών ρυθμίσεων έχει προγραμματιστεί για την 1η Μαΐου 2004 ή για την 1η Ιουνίου το αργότερο. Με τις νέες ρυθμίσεις θα τροποποιηθεί το πρωτόκολλο 3 της ευρωπαϊκής συμφωνίας με τη Δημοκρατία της Βουλγαρίας, το οποίο καθιερώνει το εμπορικό καθεστώς που ισχύει για τα μεταποιημένα γεωργικά προϊόντα.

Οι νέες ρυθμίσεις θα καθιερώσουν την άμεση ή σταδιακή απελευθέρωση των δασμών για ορισμένα μεταποιημένα γεωργικά προϊόντα. Για ορισμένα ευαίσθητα μεταποιημένα γεωργικά προϊόντα, θα καθιερωθούν ποσοστώσεις τελωνειακής ατέλειας βάσει του παραδοσιακού εμπορίου. Για εισαγωγές πέραν αυτών των ποσοστώσεων, οι δασμοί θα μειωθούν σε ετήσια βάση.

Οι κοινοτικές παραχωρήσεις υπόκεινται στην προϋπόθεση της θέσπισης αμοιβαίων μέτρων από τη Δημοκρατία της Βουλγαρίας. Για να παραγάγει αποτελέσματα αυτή η συμφωνία από την πλευρά της Κοινότητας, και δεδομένου ότι η διαδικασία για την έκδοση απόφασης με την οποία θα εγκριθεί το νέο πρωτόκολλο προσαρμογής δεν θα έχει ολοκληρωθεί εγκαίρως ώστε αυτό να τεθεί σε ισχύ την 1η Μαΐου 2004, είναι αναγκαίο να προβλεφθεί η αυτόνομη εφαρμογή δασμολογικών παραχωρήσεων υπέρ της Βουλγαρίας από την 1η Μαΐου 2004.

Αυτός είναι ο σκοπός της συνημμένης πρότασης κανονισμού του Συμβουλίου για τη θέσπιση αυτόνομων και μεταβατικών μέτρων.

2004/0088(ACC)

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για τη θέσπιση αυτόνομων και μεταβατικών μέτρων σχετικά με την εισαγωγή ορισμένων μεταποιημένων γεωργικών προϊόντων καταγωγής Βουλγαρίας και την εξαγωγή ορισμένων μεταποιημένων γεωργικών προϊόντων στη Βουλγαρία

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 133,

την πρόταση της Επιτροπής ,

Εκτιμώντας τα ακόλουθα:

(1) Το πρωτόκολλο αριθ. 3 της ευρωπαϊκής συμφωνίας μεταξύ των Ευρωπαϊκών Κοινοτήτων και της Βουλγαρίας, το οποίο εγκρίθηκε με την απόφαση 94/908/ΕΚ, ΕΚΑΧ, Ευρατόμ του Συμβουλίου και της Επιτροπής, της 19ης Δεκεμβρίου 1994, σχετικά με τη σύναψη της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου [1], καθορίζει τους εμπορικούς διακανονισμούς για τα μεταποιημένα γεωργικά προϊόντα που απαριθμούνται σε αυτό. Το πρωτόκολλο αριθ. 3 τροποποιήθηκε με το πρωτόκολλο για την προσαρμογή των εμπορικών πτυχών της ευρωπαϊκής συμφωνίας μεταξύ των Ευρωπαϊκών Κοινοτήτων και της Βουλγαρίας [2], εφεξής καλούμενο «πρωτόκολλο προσαρμογής», το οποίο εγκρίθηκε με την απόφαση 1999/278/ΕΚ του Συμβουλίου [3] και βελτιώθηκε με την απόφαση αριθ. 2/2002 του Συμβουλίου Σύνδεσης ΕΕ-Βουλγαρίας. [4]

[1] ΕΕ L 358 της 31.12.1994, σ. 1.

[2] ΕΕ L 112 της 29.4.1999, σ. 3.

[3] ΕΕ L 112 της 29.4.1999, σ. 1.

[4] ΕΕ L 18 της 23.1.2003, σ. 21.

(2) Πρόσφατα συνήφθη εμπορική συμφωνία η οποία τροποποιεί το πρωτόκολλο προσαρμογής. Η συμφωνία αυτή αποσκοπεί στη βελτίωση της οικονομικής σύγκλισης ενόψει της προσχώρησης της Βουλγαρίας στην Ευρωπαϊκή Ένωση και προβλέπεται να τεθεί σε ισχύ όχι αργότερα από την [1η Μαΐου 2004].

(3) Η διαδικασία έκδοσης απόφασης περί τροποποίησης του πρωτοκόλλου προσαρμογής δεν θα ολοκληρωθεί εγκαίρως ώστε να επιτραπεί η έναρξη ισχύος της την [1η Μαΐου 2004]. Είναι, επομένως, αναγκαίο να προβλεφθεί η αυτόνομη εφαρμογή δασμολογικών παραχωρήσεων υπέρ της Βουλγαρίας από την [1η Μαΐου 2004].

(4) Για την εισαγωγή ορισμένων μεταποιημένων γεωργικών προϊόντων δεν πρέπει να επιβάλλονται δασμοί. Για ορισμένα άλλα αγαθά πρέπει να ανοίξουν δασμολογικές ποσοστώσεις σε ετήσια βάση.

(5) Για τα μεταποιημένα γεωργικά προϊόντα που καλύπτονται από το πρωτόκολλο αριθ. 3 αλλά δεν απαριθμούνται στον παρόντα κανονισμό ή για τα οποία έχουν εξαντληθεί οι ποσοστώσεις που ανοίγονται με τον παρόντα κανονισμό, θα συνεχίσουν να ισχύουν οι εμπορικές διατάξεις που καθορίζονται στο εν λόγω πρωτόκολλο.

(6) Ο κανονισμός (ΕΚ) 1446/2002 του Συμβουλίου, της 8ης Αυγούστου 2002, περί αναστολής και ανοίγματος δασμολογικών ποσοστώσεων σε ορισμένα εισαγόμενα στην Κοινότητα μεταποιημένα γεωργικά προϊόντα καταγωγής Βουλγαρίας, που τροποποιεί τον κανονισμό (ΕΚ) αριθ. 1477/2000 [5], άνοιξε ετήσιες δασμολογικές ποσοστώσεις για την εισαγωγή στην Κοινότητα ορισμένων μεταποιημένων γεωργικών προϊόντων καταγωγής Βουλγαρίας. Για το έτος 2004 πρέπει να εξακολουθήσουν να ισχύουν μόνον οι ποσότητες των αγαθών που υπόκεινται στις δασμολογικές ποσοστώσεις με τους αύξοντες αριθμούς 09.5463, 09.5487 και 09.5479.

[5] ΕΕ L 213 της 9.8.2002, σ. 3.

(7) Τα μεταποιημένα γεωργικά προϊόντα που δεν καλύπτονται από το παράρτημα Ι της Συνθήκης και εξάγονται στη Βουλγαρία δεν πρέπει να είναι επιλέξιμα για υπαγωγή στο καθεστώς επιστροφών κατά την εξαγωγή βάσει του κανονισμού (ΕΚ) αριθ. 1520/2000 της Επιτροπής, της 13ης Ιουλίου 2000, για τη θέσπιση κοινών λεπτομερών κανόνων εφαρμογής του συστήματος επιστροφών κατά την εξαγωγή και των κριτηρίων καθορισμού του ύψους τους, για ορισμένα γεωργικά προϊόντα, εξαγόμενα υπό μορφή εμπορευμάτων μη υπαγομένων στο παράρτημα Ι της Συνθήκης [6].

[6] ΕΕ L 177 της 15.7.2000, σ. 1. Κανονισμός όπως τροποποιήθηκε την τελευταία φορά από τον κανονισμό (ΕΚ) αριθ. 307/2004 (ΕΕ L 52 της 21.2.2004, σ. 35).

(8) Ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα [7], προβλέπει ένα σύστημα διαχείρισης των δασμολογικών ποσοστώσεων. Οι κοινοτικές αρχές και τα κράτη μέλη πρέπει να διαχειρίζονται τις δασμολογικές ποσοστώσεις που ανοίγονται με τον παρόντα κανονισμό σύμφωνα με το εν λόγω σύστημα.

[7] ΕΕ L 253 της 11.10.1993, σ. 1. Κανονισμός όπως τροποποιήθηκε την τελευταία φορά από τον κανονισμό (ΕΚ) αριθ. 2286/2003 (ΕΕ L 343 της 31.12.2003, σ. 1).

(9) Τα μέτρα που είναι αναγκαία για την εφαρμογή του παρόντος κανονισμού πρέπει να θεσπιστούν σύμφωνα με την απόφαση 1999/468/EΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή [8],

[8] ΕΕ L 184 της 17.7.1999, σ. 23.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Από την [1η Μαΐου 2004], οι δασμοί που καθορίζονται στο παράρτημα I εφαρμόζονται κατά την εισαγωγή των αγαθών καταγωγής Βουλγαρίας που απαριθμούνται στο εν λόγω παράρτημα.

Άρθρο 2

1. Οι κοινοτικές δασμολογικές ποσοστώσεις για τις αδασμολόγητες εισαγωγές αγαθών καταγωγής Βουλγαρίας, οι οποίες καθορίζονται στο παράρτημα II, ανοίγουν ετησίως από την 1η Ιανουαρίου έως την 31η Δεκεμβρίου. Για το 2004, θα είναι ανοικτές από την [1η Μαΐου έως την 31η Δεκεμβρίου 2004]. Οι ποσότητες των αγαθών για το 2004 μειώνονται κατ' αναλογία σύμφωνα με την περίοδο, βάσει των ήδη διανυθέντων μηνών, εκτός από τις δασμολογικές ποσοστώσεις με τους αύξοντες αριθμούς 09.5463, 09.5487 και 09.5479.

2. Οι ποσότητες των αγαθών που υπόκεινται στις δασμολογικές ποσοστώσεις με τους αύξοντες αριθμούς 09.5463, 09.5487 και 09.5479 οι οποίες άνοιξαν δυνάμει του κανονισμού (ΕΚ) αριθ. 1446/2002 και τέθηκαν σε ελεύθερη κυκλοφορία από την 1η Ιανουαρίου έως την [30ή Απριλίου 2004], καταλογίζονται εξ ολοκλήρου στις ποσότητες των αντίστοιχων δασμολογικών ποσοστώσεων που προβλέπονται στο παράρτημα II.

Άρθρο 3

Τα μεταποιημένα γεωργικά προϊόντα που απαριθμούνται στο παράρτημα III του παρόντος κανονισμού και εξάγονται στη Βουλγαρία δεν είναι επιλέξιμα για υπαγωγή στο καθεστώς επιστροφών βάσει του κανονισμού (ΕΚ) αριθ. 1520/2000.

Άρθρο 4

Για τα μεταποιημένα γεωργικά προϊόντα που δεν καλύπτονται από το παράρτημα Ι ή για τα οποία έχουν εξαντληθεί οι ποσοστώσεις που ορίζονται στο παράρτημα II, ισχύουν οι διατάξεις του πρωτοκόλλου αριθ. 3.

Άρθρο 5

Η Επιτροπή μπορεί να αναστείλει τα μέτρα που προβλέπονται στα άρθρα 1, 2 και 3 σε περίπτωση μη εφαρμογής των αμοιβαίων προτιμήσεων που συμφωνήθηκαν με τη Βουλγαρία, βάσει της διαδικασίας που αναφέρεται στο άρθρο 7 παράγραφος 2.

Άρθρο 6

Η Επιτροπή διαχειρίζεται τις δασμολογικές ποσοστώσεις που αναφέρονται στο παράρτημα II του παρόντος κανονισμού σύμφωνα με τα άρθρα 308α, 308β και 308γ του κανονισμού (ΕΟΚ) αριθ. 2454/93.

Άρθρο 7

1. Η Επιτροπή επικουρείται από την επιτροπή που αναφέρεται στο άρθρο 16 του κανονισμού (ΕΚ) αριθ. 3448/93 [9] του Συμβουλίου, εφεξής καλούμενη «επιτροπή».

[9] ΕΕ L 318 της 20.12.1993, σ. 18.

2. Όταν γίνεται αναφορά στην παρούσα παράγραφο, θα εφαρμόζονται τα άρθρα 4 και 7 της απόφασης 1999/468/ΕΚ. Η προθεσμία που προβλέπεται στο άρθρο 4 παράγραφος 3 της απόφασης 1999/468/ΕΚ ορίζεται σε ένα μήνα.

Άρθρο 8

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης.

Εφαρμόζεται από την [1η Μαΐου 2004].

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο πρόεδρος

Παράρτημα I

Δασμοί επί των εισαγωγών στην Κοινότητα αγαθών καταγωγής Βουλγαρίας

>ΘΕΣΗ ΠIΝΑΚΑ>

Παράρτημα II

Ποσοστώσεις τελωνειακής ατέλειας για τις εισαγωγές στην Κοινότητα αγαθών καταγωγής Βουλγαρίας

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

Παράρτημα ΙΙΙ

Μεταποιημένα γεωργικά προϊόντα οι εξαγωγές των οποίων δεν είναι επιλέξιμες για υπαγωγή στο καθεστώς επιστροφών κατά την εξαγωγή

Κωδικός ΣΟ // Περιγραφή

(1) // (2)

0403 // Βουτυρόγαλα, πηγμένο γάλα και πηγμένη κρέμα, γιαούρτι, κεφίρ και άλλα γάλατα και κρέμες που έχουν υποστεί ζύμωση ή έχουν καταστεί όξινα, έστω και συμπυκνωμένα ή με προσθήκη ζάχαρης ή άλλων γλυκαντικών, ή αρωματισμένα ή με προσθήκη φρούτων, καρπών ή κακάου:

0403 10 // -Γιαούρτια:

// --Αρωματισμένα ή με προσθήκη φρούτων ή κακάου:

// ---Σε σκόνη, σε κόκκους ή σε άλλες στερεές μορφές, περιεκτικότητας κατά βάρος σε λιπαρές ουσίες που προέρχονται από το γάλα:

0403 10 51 // ----Που δεν υπερβαίνει το 1,5%

0403 10 53 // ----Που υπερβαίνει το 1,5% αλλά που δεν υπερβαίνει το 27%

0403 10 59 // ----Που υπερβαίνει το 27%

// ---Άλλα, περιεκτικότητας κατά βάρος σε λιπαρές ουσίες που προέρχονται από το γάλα:

0403 10 91 // ----Που δεν υπερβαίνει το 3%

0403 10 93 // ----Που υπερβαίνει το 3% αλλά που δεν υπερβαίνει το 6%

0403 10 99 // ----Που υπερβαίνει το 6%

0403 90 // -Άλλα:

// --Αρωματισμένα ή με προσθήκη φρούτων ή κακάου:

// ---Σε σκόνη, σε κόκκους ή σε άλλες στερεές μορφές, περιεκτικότητας κατά βάρος σε λιπαρές ουσίες που προέρχονται από το γάλα:

0403 90 71 // ----Που δεν υπερβαίνει το 1,5%

0403 90 73 // ----Που υπερβαίνει το 1,5% αλλά που δεν υπερβαίνει το 27%

0403 90 79 // ----Που υπερβαίνει το 27%

// ---Άλλα, περιεκτικότητας κατά βάρος σε λιπαρές ουσίες που προέρχονται από το γάλα:

0403 90 91 // ----Που δεν υπερβαίνει το 3%

0403 90 93 // ----Που υπερβαίνει το 3% αλλά που δεν υπερβαίνει το 6%

0403 90 99 // ----Που υπερβαίνει το 6%

0405 // Βούτυρα και άλλες λιπαρές ουσίες προερχόμενες από το γάλα. γαλακτοκομικοί πολτοί για επάλειψη:

0405 20 // -Γαλακτοκομικοί πολτοί για επάλειψη:

0405 20 10 // --Περιεκτικότητας κατά βάρος σε λιπαρές ουσίες ίσης ή μεγαλύτερης του 39% και μικρότερης του 60%

0405 20 30 // --Περιεκτικότητας κατά βάρος σε λιπαρές ουσίες ίσης ή μεγαλύτερης του 60% αλλά μικρότερης του 75%

0710 // Λαχανικά (άβραστα ή βρασμένα στο νερό ή στον ατμό), κατεψυγμένα:

0710 40 00 // -Γλυκό καλαμπόκι

0711 // Λαχανικά διατηρημένα προσωρινά (π.χ. με διοξείδιο του θείου ή σε άρμη, θειωμένο νερό ή σε νερό στο οποίο έχουν προστεθεί άλλες ουσίες που χρησιμεύουν για να εξασφαλισθεί προσωρινά η διατήρησή τους), αλλά ακατάλληλα για διατροφή στην κατάσταση που βρίσκονται:

0711 90 // -Άλλα λαχανικά. μείγματα λαχανικών:

// --Λαχανικά:

0711 90 30 // ---Γλυκό καλαμπόκι

1517 // Μαργαρίνη. μείγματα ή παρασκευάσματα βρώσιμα από λίπη ή λάδια ζωικά ή φυτικά ή από τα κλάσματα διαφόρων λιπών ή λαδιών του κεφαλαίου αυτού, άλλα από τα λίπη και λάδια διατροφής και τα κλάσματά τους της κλάσης 1516:

1517 10 // -Mαργαρίνη, μη συμπεριλαμβανομένης της ρευστής μαργαρίνης:

1517 10 10 // --Περιεκτικότητας κατά βάρος σε λιπαρές ύλες προερχόμενες από το γάλα, που υπερβαίνει το 10% αλλά που δεν υπερβαίνει το 15%

1517 90 // -Άλλα:

1517 90 10 // --Περιεκτικότητας κατά βάρος σε λιπαρές ύλες προερχόμενες από το γάλα, που υπερβαίνει το 10% αλλά που δεν υπερβαίνει το 15%

1702 // Άλλα ζάχαρα, στα οποία περιλαμβάνεται η λακτόζη, η μαλτόζη, η γλυκόζη και η φρουκτόζη (λεβυλόζη), χημικώς καθαρά, σε στερεή κατάσταση. σιρόπια από ζάχαρα χωρίς προσθήκη αρωματικών ή χρωστικών ουσιών. υποκατάστατα του μελιού, έστω και αναμειγμένα με φυσικό μέλι. ζάχαρα και μελάσες καραμελωμένα:

1702 50 00 // -Φρουκτόζη χημικώς καθαρή

1704 // Ζαχαρώδη προϊόντα χωρίς κακάο (στα οποία περιλαμβάνεται και η λευκή σοκολάτα):

1704 10 // -Τσίχλες (chewing-gum), έστω και περιτυλιγμένες με ζάχαρη:

// --Περιεκτικότητας κατά βάρος σε σακχαρόζη μικρότερης του 60% (στην οποία περιλαμβάνεται και το ιμβερτοποιημένο σάκχαρο που μετριέται σε σακχαρόζη):

1704 10 11 // ---Σε πλακίδια

1704 10 19 // ---Άλλα

// --Περιεκτικότητας κατά βάρος σε σακχαρόζη ίσης ή μεγαλύτερης του 60% (στην οποία περιλαμβάνεται και το ιμβερτοποιημένο σάκχαρο που μετριέται σε σακχαρόζη):

1704 10 91 // ---Σε πλακίδια

1704 10 99 // ---Άλλα

1704 90 // -Άλλα:

1704 90 30 // --Παρασκεύασμα με την ονομασία "λευκή σοκολάτα"

// --Άλλα:

1704 90 51 // ---Πάστες και μάζες, περιλαμβανομένου και του αμυγδαλόπαστου (massepain), σε άμεσες συσκευασίες καθαρού περιεχομένου ίσου ή μεγαλύτερου του 1 kg

1704 90 55 // ---Δισκία (παστίλιες) για το λαιμό και σακχαρόπηκτα για το βήχα

1704 90 61 // ---Κουφέτα κάθε είδους και παρόμοια ζαχαρώδη παρασκευάσματα

// ---Άλλα:

1704 90 65 // ----Γόμες και άλλα γλυκίσματα με βάση τους ζελέδες, στα οποία περιλαμβάνονται και οι πάστες φρούτων σε μορφή ζαχαρωδών παρασκευασμάτων

1704 90 71 // ----Καραμέλες (bonbons) από βρασμένα ζάχαρα έστω και παραγεμισμένες

1704 90 75 // ----Καραμέλες (καραμέλες βουτύρου, κοινές καραμέλες και παρόμοια γλυκίσματα)

// ----Άλλα:

1704 90 81 // -----Που λαμβάνονται με συμπίεση

1704 90 99 // -----Άλλα

1806 // Σοκολάτα και άλλα παρασκευάσματα διατροφής που περιέχουν κακάο:

1806 10 // -Σκόνη κακάου, με προσθήκη ζάχαρης ή άλλων γλυκαντικών:

1806 10 15 // --Που δεν περιέχει σακχαρόζη ή που περιέχει κατά βάρος λιγότερο από 5% σακχαρόζη (στην οποία περιλαμβάνεται και το ιμβερτοποιημένο ζάχαρο που μετριέται σε σακχαρόζη) ή ισογλυκόζη που μετριέται σε σακχαρόζη

1806 10 20 // --Περιεκτικότητας κατά βάρος σε σακχαρόζη (στην οποία περιλαμβάνεται και το ιμβερτοποιημένο ζάχαρο που μετριέται σε σακχαρόζη) ή ισογλυκόζη που μετριέται σε σακχαρόζη, ίσης ή μεγαλύτερης του 5% και μικρότερης του 65%

1806 10 30 // --Περιεκτικότητας κατά βάρος σε σακχαρόζη (στην οποία περιλαμβάνεται και το ιμβερτοποιημένο ζάχαρο που μετριέται σε σακχαρόζη) ή ισογλυκόζη που μετριέται σε σακχαρόζη, ίσης ή μεγαλύτερης του 65% και μικρότερης του 80%

1806 10 90 // --Περιεκτικότητας κατά βάρος σε σακχαρόζη (στην οποία περιλαμβάνεται και το ιμβερτοποιημένο ζάχαρο που μετριέται σε σακχαρόζη) ή ισογλυκόζη που μετριέται σε σακχαρόζη, ίσης ή μεγαλύτερης του 80%

1806 20 // -Άλλα παρασκευάσματα που παρουσιάζονται είτε σε τεμάχια ή σε ράβδους, με βάρος που υπερβαίνει τα 2 kg, είτε σε υγρή ή πολτώδη κατάσταση ή σε σκόνη, κόκκους ή παρόμοιες μορφές, σε δοχεία ή σε άμεσες συσκευασίες με περιεχόμενο που υπερβαίνει τα 2 kg:

1806 20 10 // --Περιεκτικότητας κατά βάρος σε βούτυρο κακάου ίσης ή μεγαλύτερης του 31% ή ολικής περιεκτικότητας κατά βάρος σε βούτυρο κακάου και σε λιπαρές ύλες που προέρχονται από το γάλα ίσης ή μεγαλύτερης του 31%

1806 20 30 // --Ολικής περιεκτικότητας κατά βάρος σε βούτυρο κακάου και σε λιπαρές ύλες που προέρχονται από το γάλα ίσης ή μεγαλύτερης του 25% και μικρότερης του 31%

// --Άλλα:

1806 20 50 // --- Περιεκτικότητας κατά βάρος σε βούτυρο κακάου ίσης ή ανώτερης του 18%

1806 20 70 // ---Παρασκευάσματα σοκολάτας γάλακτος σε κόκκους (chocolate milk crumb)

1806 20 80 // ---Γλάσο κακάου

1806 20 95 // ---Άλλα

// -Άλλα που παρουσιάζονται σε πλακίδια ή ράβδους:

1806 31 00 // --Παραγεμισμένα

1806 32 // --Μη παραγεμισμένα

1806 32 10 // ---Με προσθήκη δημητριακών, καρυδιών ή άλλων φρούτων

1806 32 90 // ---Άλλα

1806 90 // -Άλλα:

// --Σοκολάτα και είδη από σοκολάτα:

// ---Σοκολάτες, έστω και παραγεμισμένες:

1806 90 11 // ----Που περιέχουν αλκοολούχα ποτά

1806 90 19 // ----Άλλα

// ---Άλλα:

1806 90 31 // ----Παραγεμισμένες

1806 90 39 // ----Μη παραγεμισμένες

1806 90 50 // --Ζαχαρώδη και τα υποκατάστατα αυτών που έχουν παραχθεί από υποκατάστατα της ζάχαρης, που περιέχουν κακάο

1806 90 60 // --Πολτοί για επάλειψη σε ψωμί, που περιέχουν κακάο

1806 90 70 // --Παρασκευάσματα που περιέχουν κακάο για την παραγωγή ποτών

1806 90 90 // --Άλλα

1901 // Εκχυλίσματα βύνης. παρασκευάσματα διατροφής από αλεύρια, πλιγούρια, σιμιγδάλια, άμυλα ή εκχυλίσματα βύνης, που δεν περιέχουν κακάο ή που περιέχουν λιγότερο από 40% κατά βάρος κακάο επί πλήρως απολιπανθείσας βάσης και δεν κατονομάζονται ούτε περιλαμβάνονται αλλού. παρασκευάσματα διατροφής από προϊόντα των κλάσεων 0401 μέχρι 0404, που δεν περιέχουν κακάο ή περιέχουν λιγότερο από 5% κατά βάρος επί πλήρως απολιπανθείσας βάσης, και δεν κατονομάζονται ούτε περιλαμβάνονται αλλού:

1901 10 00 // -Παρασκευάσματα για τη διατροφή των παιδιών, συσκευασμένα για τη λιανική πώληση

1901 20 00 // -Μείγματα και ζυμάρια για την παρασκευή προϊόντων αρτοποιίας, ζαχαροπλαστικής ή μπισκοτοποιίας της κλάσης 1905

1901 90 // -Άλλα:

// --Εκχυλίσματα βύνης:

1901 90 11 // ---Περιεκτικότητας σε ξερό εκχύλισμα ίσης ή μεγαλύτερης του 90% κατά βάρος

1901 90 19 // ---Άλλα

// --Άλλα:

1901 90 99 // ---Άλλα

1902 // Ζυμαρικά εν γένει, έστω και ψημένα ή παραγεμισμένα (με κρέας ή άλλες ουσίες) ή και αλλιώς παρασκευασμένα, όπως τα σπαγέτα, μακαρόνια, νούγιες, λαζάνια, gnocchi, ραβιόλια, κανελόνια. αράπικο σιμιγδάλι (κους-κους), έστω και παρασκευασμένο:

// -Ζυμαρικά εν γένει, όχι ψημένα ούτε παραγεμισμένα, ούτε αλλιώς παρασκευασμένα:

1902 11 00 // --Που περιέχουν αυγά

1902 19 // --Άλλα:

1902 19 10 // ---Που δεν περιέχουν άλευρα μαλακού σιταριού ούτε σιμιγδάλια μαλακού σιταριού

1902 19 90 // ---Άλλα

1902 20 // -Ζυμαρικά εν γένει παραγεμισμένα, έστω και ψημένα ή αλλιώς παρασκευασμένα:

// --Άλλα:

1902 20 91 // ---Ψημένα

1902 20 99 // ---Άλλα

1902 30 // -Άλλα ζυμαρικά εν γένει:

1902 30 10 // --Ξεραμένα ή αποξεραμένα

1902 30 90 // --Άλλα

1902 40 // -Αράπικο σιμιγδάλι (κους-κους):

1902 40 10 // --Μη παρασκευασμένο

1902 40 90 // --Άλλα

1903 00 00 // Ταπιόκα και τα υποκατάστατα αυτής παρασκευασμένα από άμυλα, με μορφή νιφάδων, θρόμβων, κόκκων στρογγυλών, σκυβάλων ή με παρόμοιες μορφές

1904 // Προϊόντα με βάση τα δημητριακά που λαμβάνονται με διόγκωση ή φρύξη [π.χ. καλαμπόκι σε νιφάδες (κορν-φλέικς)]. δημητριακά (εκτός από το καλαμπόκι) σε μορφή κόκκων νιφάδων ή άλλων επεξεργασμένων κόκκων (εκτός από αλεύρι, πλιγούρια ή σιμιγδάλι), προψημένα ή αλλιώς παρασκευασμένα, που δεν κατονομάζονται ούτε περιλαμβάνονται αλλού:

1904 10 // -Προϊόντα με βάση τα δημητριακά που λαμβάνονται με διόγκωση ή φρύξη:

1904 10 10 // --Με βάση το καλαμπόκι

1904 10 30 // --Με βάση το ρύζι

1904 10 90 // --Άλλα

1904 20 // -Παρασκευάσματα διατροφής που λαμβάνονται από μη φρυγμένες νιφάδες δημητριακών ή από μείγματα μη φρυγμένων νιφάδων δημητριακών και φρυγμένων νιφάδων δημητριακών ή διογκωμένων δημητριακών:

1904 20 10 // --Παρασκευάσματα τύπου «μούσλι» με βάση μη φρυγμένες νιφάδες δημητριακών

// --Άλλα:

1904 20 91 // ---Με βάση το καλαμπόκι

1904 20 95 // ---Με βάση το ρύζι

1904 20 99 // ---Άλλα

1904 30 00 // -Πλιγούρι

1904 90 // -Άλλα:

1904 90 10 // --Ρύζι

1904 90 80 // --Άλλα

1905 // Προϊόντα αρτοποιίας, ζαχαροπλαστικής ή μπισκοτοποιίας, έστω και με προσθήκη κακάου. όστιες, κάψουλες κενές των τύπων που χρησιμοποιούνται για φάρμακα, αζυμοσφραγίδες, ξεραμένες ζύμες από αλεύρι ή άμυλο κάθε είδους σε φύλλα και παρόμοια προϊόντα:

1905 10 00 // -Ψωμί τύπου φρυγανιάς με την ονομασία «Knοckebrot»

1905 20 // -Ψωμί με καρυκεύματα:

1905 20 10 // --Περιεκτικότητας κατά βάρος σε ζαχαρόζη (στην οποία περιλαμβάνεται και το ιμβερτοποιημένο ζάχαρο που μετριέται σε ζαχαρόζη) μικρότερης του 30%

1905 20 30 // --Περιεκτικότητας κατά βάρος σε σακχαρόζη (στην οποία περιλαμβάνεται και το ιμβερτοποιημένο ζάχαρο που μετριέται σε σακχαρόζη) ίσης ή μεγαλύτερης του 30% και μικρότερης του 50%

1905 20 90 // --Περιεκτικότητας κατά βάρος σε ζαχαρόζη (στην οποία περιλαμβάνεται και το ιμβερτοποιημένο ζάχαρο που μετριέται σε ζαχαρόζη) ίσης ή μεγαλύτερης του 50%

// -Μπισκότα με προσθήκη γλυκαντικών. γκόφρες και γκοφρέτες:

1905 31 // --Μπισκότα με προσθήκη γλυκαντικών:

// ---Εντελώς ή μερικώς περιτυλιγμένα ή επικαλυμμένα με σοκολάτα ή με άλλα παρασκευάσματα που περιέχουν κακάο:

1905 31 11 // ----Σε άμεσες συσκευασίες καθαρού περιεχομένου που δεν υπερβαίνει τα 85 g

1905 31 19 // ----Άλλα

// ---Άλλα:

1905 31 30 // ----Περιεκτικότητας κατά βάρος σε λιπαρές ύλες που προέρχονται από το γάλα ίσης ή μεγαλύτερης του 8%

// ----Άλλα:

1905 31 91 // -----Μπισκότα διπλά παραγεμισμένα

1905 31 99 // -----Άλλα

1905 32 // --Γκόφρες και γκοφρέτες:

1905 3205 // --- With a water content exceeding 10% by weight

// ---Άλλα

// ----Εντελώς ή μερικώς περιτυλιγμένα ή επικαλυμμένα με σοκολάτα ή με άλλα παρασκευάσματα που περιέχουν κακάο:

1905 32 11 // -----Σε άμεσες συσκευασίες καθαρού περιεχομένου που δεν υπερβαίνει τα 85 g

1905 32 19 // -----Άλλα

// ----Άλλα:

1905 32 91 // -----Αλατισμένες, παραγεμισμένες ή όχι

1905 32 99 // -----Άλλα

1905 40 // -Φρυγανιές, ψωμί φρυγανισμένο και παρόμοια ψημένα προϊόντα:

1905 40 10 // --Φρυγανιές

1905 40 90 // --Άλλα

1905 90 // -Άλλα:

1905 90 10 // --Ψωμί άζυμο (mazoth)

1905 90 20 // --Όστιες, κάψουλες κενές των τύπων που χρησιμοποιούνται για φάρμακα, αζυμοσφραγίδες, ξεραμένες ζύμες από αλεύρι ή άμυλο κάθε είδους σε φύλλα και παρόμοια προϊόντα

// --Άλλα:

1905 90 30 // ---Ψωμί χωρίς προσθήκη μελιού, αυγών, τυριού ή φρούτων, περιεκτικότητας σε ζάχαρα και λιπαρές ύλες που δεν υπερβαίνουν, καθεμιά, 5% κατά βάρος υπολογιζόμενο σε ξερή κατάσταση

1905 90 45 // ---Μπισκότα

1905 90 55 // ---Προϊόντα παραγόμενα με εξώθηση ή διόγκωση, αλατισμένα ή αρωματισμένα

// ---Άλλα:

1905 90 60 // ----Με προσθήκη γλυκαντικών

1905 90 90 // ----Άλλα

2001 // Λαχανικά, καρποί και φρούτα και άλλα βρώσιμα μέρη φυτών, παρασκευασμένα ή διατηρημένα με ξίδι ή οξικό οξύ:

2001 90 // -Άλλα:

2001 90 30 // --Γλυκό καλαμπόκι (Zea mays var. saccharata)

2001 90 40 // --Ίγναμα (κόνδυλοι της διοσκουρέας), γλυκοπατάτες και παρόμοια βρώσιμα μέρη φυτών περιεκτικότητας κατά βάρος σε άμυλα κάθε είδους ίσης ή μεγαλύτερης του 5%

2004 // Άλλα λαχανικά παρασκευασμένα ή διατηρημένα αλλιώς παρά με ξίδι ή οξικό οξύ, κατεψυγμένα, άλλα από τα προϊόντα της κλάσης 2006:

2004 10 // -Πατάτες:

// --Άλλα:

2004 10 91 // ---Με μορφή αλεύρων, σιμιγδαλιών ή νιφάδων

2004 90 // -Άλλα λαχανικά και μείγματα λαχανικών:

2004 90 10 // --Γλυκό καλαμπόκι (Zea mays var. saccharata)

2005 // Άλλα λαχανικά παρασκευασμένα ή διατηρημένα αλλιώς παρά με ξίδι ή οξικό οξύ, όχι κατεψυγμένα, άλλα από τα προϊόντα της κλάσης 2006:

2005 20 // -Πατάτες:

2005 20 10 // --Με μορφή αλεύρων, σιμιγδαλιών ή νιφάδων

2005 80 00 // -Γλυκό καλαμπόκι (Zea mays var. saccharata)

2008 // Καρποί και φρούτα και άλλα βρώσιμα μέρη φυτών, αλλιώς παρασκευασμένα ή διατηρημένα, με ή χωρίς προσθήκη ζάχαρης ή άλλων γλυκαντικών ή αλκοόλης, που δεν κατονομάζονται ούτε περιλαμβάνονται αλλού:

2008 99 85 // -----Καλαμπόκι, εκτός από γλυκό καλαμπόκι (Zea mays var. saccharata)

2008 99 91 // -----Ίγναμα (κόνδυλοι της διοσκουρέας), γλυκοπατάτες και παρόμοια βρώσιμα μέρη φυτών, περιεκτικότητας κατά βάρος σε άμυλα κάθε είδους ίσης ή μεγαλύτερης του 5%

2101 // Εκχυλίσματα, αποστάγματα και συμπυκνώματα καφέ, τσαγιού ή ματέ και παρασκευάσματα με βάση τα προϊόντα αυτά ή με βάση τον καφέ, το τσάι ή το ματέ. κιχώριο φρυγμένο και άλλα φρυγμένα υποκατάστατα του καφέ και τα εκχυλίσματα, αποστάγματα και συμπυκνώματα αυτών:

2101 12 98 // ---Άλλα

2101 20 // -Εκχυλίσματα, αποστάγματα και συμπυκνώματα τσαγιού ή ματέ και παρασκευάσματα με βάση αυτά τα εκχυλίσματα, αποστάγματα και συμπυκνώματα ή με βάση το τσάι ή το ματέ:

2101 20 98 // ---Άλλα

2101 30 // -Κιχώριο φρυγμένο και άλλα φρυγμένα υποκατάστατα του καφέ και τα εκχυλίσματα, αποστάγματα και συμπυκνώματα αυτών:

// --Κιχώριο φρυγμένο και άλλα φρυγμένα υποκατάστατα του καφέ:

2101 30 19 // ---Άλλα

// --Εκχυλίσματα, αποστάγματα και συμπυκνώματα φρυγμένου κιχωρίου και άλλων φρυγμένων υποκατάστατων του καφέ:

2101 30 99 // ---Άλλα

2102 // Ζύμες (ενεργές ή αδρανείς). άλλοι αδρανείς μονοκύτταροι μικροοργανισμοί (με εξαίρεση τα εμβόλια της κλάσης 3002). σκόνες για το φούσκωμα της ζύμης, παρασκευασμένες:

2102 10 // -Ζύμες ενεργές:

2102 10 31 // ---Αποξεραμένες

2102 10 39 // ---Άλλα

2105 00 // Παγωτά, έστω και αν περιέχουν κακάο:

2105 00 10 // -Που δεν περιέχουν ή περιέχουν κατά βάρος λιγότερο του 3% λιπαρές ύλες που προέρχονται από το γάλα

// -Περιεκτικότητας κατά βάρος σε λιπαρές ύλες που προέρχονται από το γάλα:

2105 00 91 // --Ίσης ή μεγαλύτερης του 3 % και μικρότερης του 7%

2105 00 99 // --Ίσης ή μεγαλύτερης του 7 %

2106 // Παρασκευάσματα διατροφής που δεν κατονομάζονται ούτε περιλαμβάνονται αλλού:

2106 90 // -Άλλα:

2106 90 10 // --Παρασκευάσματα με την ονομασία «λιωμένα τυριά» («fondues»)

2106 90 20 // --Σύνθετα αλκοολούχα παρασκευάσματα, άλλα από εκείνα που γίνονται με βάση ευώδεις ουσίες, των τύπων που χρησιμοποιούνται για την παρασκευή ποτών

// --Άλλα:

2106 90 92 // ---Που δεν περιέχουν λιπαρές ύλες που προέρχονται από το γάλα, σακχαρόζη, ισογλυκόζη, γλυκόζη, άμυλα κάθε είδους ή που περιέχουν κατά βάρος λιγότερο του 1,5% λιπαρές ύλες που προέρχονται από το γάλα, λιγότερο του 5% σακχαρόζη ή ισογλυκόζη, λιγότερο του 5% γλυκόζη ή άμυλα κάθε είδους:

2106 90 98 // ---Άλλα

2202 // Νερά, στα οποία περιλαμβάνονται και τα μεταλλικά και τα αεριούχα νερά, με προσθήκη ζάχαρης ή άλλων γλυκαντικών ή αρωματισμένα, και άλλα μη αλκοολούχα ποτά, με εξαίρεση τους χυμούς φρούτων ή λαχανικών της κλάσης 2009:

2202 10 00 // -Νερά, στα οποία περιλαμβάνονται και τα μεταλλικά και τα αεριούχα νερά, με προσθήκη ζάχαρης ή άλλων γλυκαντικών ή αρωματισμένα

2202 90 // -Άλλα:

2202 90 10 // --Που δεν περιέχουν προϊόντα των κλάσεων 0401 έως 0404 ή λιπαρές ύλες που προέρχονται από προϊόντα των κλάσεων 0401 έως 0404

// --Άλλα, περιεκτικότητας κατά βάρος σε λιπαρές ύλες που προέρχονται από προϊόντα των κλάσεων 0401 έως 0404:

2202 90 91 // ---Μικρότερης του 0,2%

2202 90 95 // ---Ίσης ή μεγαλύτερης του 0,2% και μικρότερης του 2%

2202 90 99 // ---Ίσης ή μεγαλύτερης του 2%

2205 // Βερμούτ και άλλα κρασιά από νωπά σταφύλια, παρασκευασμένα με τη βοήθεια φυτών ή αρωματικών ουσιών:

2205 10 // -Σε δοχεία με περιεχόμενο που δεν υπερβαίνει τα 2 λίτρα:

2205 10 10 // --Που έχουν αποκτημένο αλκοολικό τίτλο που δεν υπερβαίνει το 18% vol

2205 10 90 // --Που έχουν αποκτημένο αλκοολικό τίτλο που υπερβαίνει το 18% vol

2205 90 // -Άλλα:

2205 90 10 // --Που έχουν αποκτημένο αλκοολικό τίτλο που δεν υπερβαίνει το 18% vol

2205 90 90 // --Που έχουν αποκτημένο αλκοολικό τίτλο που υπερβαίνει το 18% vol

2208 // Αιθυλική αλκοόλη μη μετουσιωμένη, με κατ' όγκο αλκοολικό τίτλο λιγότερο του 80% vol.. αποστάγματα, λικέρ και άλλα οινοπνευματώδη ποτά:

2208 20 // -Αποστάγματα από κρασί ή τσίπουρα:

// --Σε δοχεία με περιεχόμενο που δεν υπερβαίνει τα 2 λίτρα:

2208 20 12 // ---Κονιάκ

2208 20 14 // ---Armagnac

2208 20 26 // ---Grappa

2208 20 27 // ---Brandy de Jerez

2208 20 29 // ---Άλλα

// --Που παρουσιάζονται σε δοχεία με περιεχόμενο που υπερβαίνει τα 2 λίτρα:

2208 20 40 // ---Μη εξευγενισμένο απόσταγμα

// ---Άλλα:

2208 20 62 // ----Κονιάκ

2208 20 64 // ----Armagnac

2208 20 86 // ----Grappa

2208 20 87 // ----Brandy de Jerez

2208 20 89 // ----Άλλα

2208 30 // -Ουίσκι:

// --Ουίσκι Σκοτίας:

// ---Ουίσκι βύνης, σε δοχεία με περιεχόμενο:

2208 30 32 // ----Που δεν υπερβαίνει τα 2 λίτρα

2208 30 38 // ----Που υπερβαίνει τα 2 λίτρα

// ---Ουίσκι μπλέντεντ, σε δοχεία με περιεχόμενο:

2208 30 52 // ----Που δεν υπερβαίνει τα 2 λίτρα

2208 30 58 // ----Που υπερβαίνει τα 2 λίτρα

// ---Άλλο, που παρουσιάζεται σε δοχεία με περιεχόμενο:

2208 30 72 // ----Που δεν υπερβαίνει τα 2 λίτρα

2208 30 78 // ----Που υπερβαίνει τα 2 λίτρα

// --Άλλο που παρουσιάζεται σε δοχεία με περιεχόμενο:

2208 30 82 // ---Που δεν υπερβαίνει τα 2 λίτρα

2208 30 88 // ---Που υπερβαίνει τα 2 λίτρα

2208 50 // -Τζιν και τζινέβρα:

// --Τζιν, που παρουσιάζεται σε δοχεία με περιεχόμενο:

2208 50 11 // ---Που δεν υπερβαίνει τα 2 λίτρα

2208 50 19 // ---Που υπερβαίνει τα 2 λίτρα

// --Τζινέβρα, που παρουσιάζεται σε δοχεία με περιεχόμενο:

2208 50 91 // ---Που δεν υπερβαίνει τα 2 λίτρα

2208 50 99 // ---Που υπερβαίνει τα 2 λίτρα

2208 60 // -Βότκα:

// --Που έχει αλκοολικό τίτλο που δεν υπερβαίνει το 45,4% vol, σε δοχεία με περιεχόμενο:

2208 60 11 // ---Που δεν υπερβαίνει τα 2 λίτρα

2208 60 19 // ---Που υπερβαίνει τα 2 λίτρα

// --Που έχει αλκοολικό τίτλο που υπερβαίνει το 45,4% vol, σε δοχεία με περιεχόμενο:

2208 60 91 // ---Που δεν υπερβαίνει τα 2 λίτρα

2208 60 99 // ---Που υπερβαίνει τα 2 λίτρα

2208 70 // - Λικέρ:

2208 70 10 // --Που παρουσιάζονται σε δοχεία με περιεχόμενο που δεν υπερβαίνει τα 2 λίτρα

2208 70 90 // --Που παρουσιάζονται σε δοχεία με περιεχόμενο που υπερβαίνει τα 2 λίτρα

2208 90 // -Άλλα:

// ---Που δεν υπερβαίνει τα 2 λίτρα:

2208 90 41 // ----Ούζο

// ----Άλλα:

// -----Αποστάγματα (εκτός λικέρ):

// ------Φρούτων:

2208 90 45 // -------Calvados

2208 90 48 // -------Άλλα

// ------Άλλα:

2208 90 52 // -------Corn

2208 90 54 // -------Τεκίλα

2208 90 56 // -------Άλλα

2208 90 69 // -----Άλλα οινοπνευματώδη ποτά

// ---Άνω των 2 λίτρων:

// ----Αποστάγματα (εκτός λικέρ):

2208 90 71 // -----Φρούτων

2208 90 75 // -----Τεκίλα

2208 90 77 // -----Άλλα

2208 90 78 // ----Άλλα οινοπνευματώδη ποτά

2905 // Αλκοόλες άκυκλες και τα αλογονωμένα, σουλφονωμένα, νιτρωμένα ή νιτροδωμένα παράγωγά τους:

// -Άλλες πολυαλκοόλες:

2905 43 00 // --Μαννιτόλη

2905 44 // --D-Γλυκιτόλη (σορβιτόλη):

// ---Σε υδατικό διάλυμα:

2905 44 11 // ----Που περιέχει D-μαννιτόλη σε αναλογία μικρότερη ή ίση του 2% κατά βάρος, η οποία υπολογίζεται στην περιεκτικότητά του σε D-γλυκιτόλη

2905 44 19 // ----Άλλα

// ---Άλλα:

2905 44 91 // ----Που περιέχει D-μαννιτόλη σε αναλογία μικρότερη ή ίση του 2% κατά βάρος, η οποία υπολογίζεται στην περιεκτικότητά του σε D-γλυκιτόλη

2905 44 99 // ----Άλλα

3302 // Μείγματα ευωδών ουσιών και μείγματα (στα οποία περιλαμβάνονται και τα αλκοολικά διαλύματα) με βάση μία ή περισσότερες από αυτές τις ουσίες, των τύπων που χρησιμοποιούνται ως πρώτες ύλες για τη βιομηχανία. άλλα παρασκευάσματα με βάση ευώδεις ουσίες που χρησιμοποιούνται για την παρασκευή ποτών:

3302 10 // -Των τύπων που χρησιμοποιούνται για τις βιομηχανίες ειδών διατροφής ή ποτών:

// --Των τύπων που χρησιμοποιούνται για τις βιομηχανίες ποτών:

// ---Παρασκευάσματα που περιέχουν όλους τους γευστικούς παράγοντες που χαρακτηρίζουν ένα ποτό:

3302 10 29 // -----Άλλα

3502 // Αλβουμίνες (συμπεριλαμβανομένων των συμπυκνωμάτων δύο ή και περισσότερων πρωτεϊνών ορού γάλακτος, τα οποία περιέχουν κατά βάρος, μετρούμενο σε ξηρή ύλη, περισσότερο από 80% πρωτεΐνες ορού γάλακτος), αλβουμινικά άλατα και άλλα παράγωγα αλβουμινών:

// -Αυγοαλβουμίνη

3502 11 // --Ξηρή

3502 11 90 // ---Άλλα

3502 19 90 // ---Άλλα

3505 // Δεξτρίνη και άλλα τροποποιημένα άμυλα κάθε είδους (π.χ. τα προζελατινοποιημένα ή εστεροποιημένα άμυλα κάθε είδους). κόλλες με βάση τα άμυλα κάθε είδους, τη δεξτρίνη ή άλλα τροποποιημένα άμυλα κάθε είδους:

3505 10 // -Δεξτρίνη και άλλα τροποποιημένα άμυλα κάθε είδους:

3505 10 10 // --Δεξτρίνη

// --Άλλα τροποποιημένα άμυλα κάθε είδους

3505 10 50 // ---Άμυλα κάθε είδους, εστεροποιημένα ή αιθεροποιημένα

3505 10 90 // ---Άλλα

3505 20 // - Κόλλες

3505 20 10 // --Περιεκτικότητας, κατά βάρος, μικρότερης του 25% σε άμυλα κάθε είδους, δεξτρίνη ή άλλα τροποποιημένα άμυλα κάθε είδους

3505 20 30 // --Περιεκτικότητας, κατά βάρος, ίσης ή μεγαλύτερης του 25% και μικρότερης του 55% σε άμυλα κάθε είδους, δεξτρίνη ή άλλα τροποποιημένα άμυλα κάθε είδους

3505 20 50 // --Περιεκτικότητας, κατά βάρος, ίσης ή μεγαλύτερης του 55% και μικρότερης του 80% σε άμυλα κάθε είδους, δεξτρίνη ή άλλα τροποποιημένα άμυλα κάθε είδους

3505 20 90 // --Περιεκτικότητας, κατά βάρος, ίσης ή μεγαλύτερης του 80% σε άμυλα κάθε είδους, δεξτρίνη ή άλλα τροποποιημένα άμυλα κάθε είδους

3809 // Προϊόντα για το κολλάρισμα ή το τελείωμα, επιταχυντές βαφής ή προσκόλλησης χρωστικών υλών και άλλα προϊόντα και παρασκευάσματα (π.χ. είδη για κολλάρισμα παρασκευασμένα και παρασκευάσματα σταθεροποιητικά της βαφής), των τύπων που χρησιμοποιούνται στην κλωστοϋφαντουργία, στη βιομηχανία του χαρτιού, στη βιομηχανία του δέρματος ή σε παρόμοιες βιομηχανίες, που δεν κατονομάζονται ούτε περιλαμβάνονται αλλού:

3809 10 // -Με βάση αμυλώδεις ύλες:

3809 10 10 // --Περιεκτικότητας κατά βάρος των υλών αυτών μικρότερης του 55%

3809 10 30 // --Περιεκτικότητας κατά βάρος των υλών αυτών ίσης ή μεγαλύτερης του 55% και μικρότερης του 70%

3809 10 50 // --Περιεκτικότητας κατά βάρος των υλών αυτών ίσης ή μεγαλύτερης του 70% και μικρότερης του 83%

3809 10 90 // --Περιεκτικότητας κατά βάρος των υλών αυτών ίσης ή μεγαλύτερης του 83%

3824 // Συνδετικά παρασκευασμένα για καλούπια ή πυρήνες χυτηρίου. χημικά προϊόντα και παρασκευάσματα των χημικών ή συναφών βιομηχανιών (στα οποία περιλαμβάνονται και εκείνα που αποτελούνται από μείγματα φυσικών προϊόντων), που δεν κατονομάζονται ούτε περιλαμβάνονται αλλού:

3824 60 // -Σορβιτόλη άλλη από εκείνη της διάκρισης 2905 44:

// --Σε υδατικό διάλυμα:

3824 60 11 // ---Που περιέχει D-μαννίτη σε αναλογία μικρότερη ή ίση του 2% κατά βάρος, η οποία υπολογίζεται στην περιεκτικότητά της σε D-γλυκιτόλη

// ---Άλλα

3824 60 19 // --Άλλα:

3824 60 91 // ---Που περιέχει D-μαννίτη σε αναλογία μικρότερη ή ίση του 2% κατά βάρος, η οποία υπολογίζεται στην περιεκτικότητά της σε D-γλυκιτόλη

3824 60 99 // ---Άλλα

>ΘΕΣΗ ΠIΝΑΚΑ>